
Infrastructura y Planificacion Teritorial 





Diahuebs 13 di januari a tuma luga un conferencia di prensa 
na Eagle Beach den cual Director di DOW Marlon Croes a 
anuncia cu a completa e prome fase di renobacion di beachnan 
“Proyecto Beach Zand”. Prome Minister di Aruba Evelyn Wever 
- Croes a splica di e vision di Gobierno pa logra e recuperacion, 
progreso y bienestar pa henter nos comunidad. 


Durante di un aña y mei bayendo pa dos, Gobierno a lanta 
un comision yama: “Aruba Amenities”, den e comision tin 
representantenan di DOW, DIP, DNM, ATA, Ministerio di 
Finanzas y Cultura, Departamento di Asunto Economico, 
Museo Arqueologico Nacional Aruba y ECA. Miembronan di 
e comision ta dedica atencion na nos patrimonionan natural y 
historico pa asina crea programanan di renobacion di e area y 
facilidadnan y tambe purba crea oportunidadnan nobo pa nos 
comunidad. 


Eagle Beach, ta un playa cua hayareconocemento internacional 
como un di e playanan mas bunita di Caribe y di mundo. 
Prome Minister Wever - Croes a splica cu desde gobernacion 
anterior, a aloca den presupuesto fondonan necesario pa 
inverti den e trabounan pa saca santo blanco for di sitionan 
den lama unda ta permiti pa DOW y DIP y DNM. 
‘Mensualmente mi a haya update di e trabounan y despues di 
a renoba e beach na Arashi, Boca Catalina, Fishermans Hut 
un parti, awe nos ta aki na Eagle Beach caminda trabounan ta 
den nan fase final. 





DU | ISA 
Na Eagle un trabou special a wordo haci pa renoba e santo 
blanco bou di matanan di druif. E santo aki a satura y cambia 


di color despues di decadas cu tabata tin campamento, y cu 














lamentablemente mester bisa cu nos mes a destrui e bunita 
beach aki. DOW a percura pa haci e area limpi pa awor e 
Santo Blanco nobo por wordo basha. E cambionan aki ya caba 
a trece esfera masha bunita y agradabel, especialmente pa tur 
esnan cu ta desea di bin pasa dia disfrutando di lama y toch 
sinta den un poco sombra di e matanan di druif of tambe pa 
esnan cu ta desea di cana den santo blanco haci ehercicio y 
distrai pa un rato, Premier Wever - Croes a splica. 

“Mi ta invita tur nos ciudadanonan pa experiencia esaki, djis 
bin cana aki un atardi, mira e beyesa di bahada di solo, gosa 
di e aire fresco. Trece e muchanan pa nan hunga riba beach. 
Nos tin beyesanan natural inmensamente bunita.’ 

Ta hopi importante pa pareu cu ta renoba e patrimonionan pa 
tambe pone atencion na con por yuda cuida nan. Aruba su 
playanan ta un habitad natural hopi sensitivo caminda hopi 
especie ta biba; di e mas grandi cual ta e turtuganan cu ta bolbe 
tur aña bin pone webo y percura pa nan siguiente generacion, 
te na esunnan di mas chikito manera; cangreu, soldachi y 
piscanan. Tambe nos mata y yerbanan di lama y e parhanan cu 
ta frecuenta e areanan precioso aki di nos naturalesa. 'Pesey 
laga nos tur sea mas consiente cu no ta hende so tin mester di 
nos playanan, nos tin cu comparti cu e otro especienan tambe 
di naturalesa', Premier Wever - Croes a expresa. 


E siman aki e comision ta lansando tambe un pagina nobo 
riba e Website di DOW cu lo bay wordo promovi tambe 
riba Facebook y otro Website y medionan, pa asina crea 
mas conscientisacion pa e cuido cu nos playanan y tur otro 
patrimonio natural di Aruba. 

“Un naturalesa bon cuida ta di gran balor pa nos local pero 
tambe pa nos bishitantenan cu ta inverti pa bin pasa nan 
vacacion cerca nos.” 


Finalisando Prome Minister a remarca cu a declara e aña aki 
como e aña di “Inversion y Oportunidad”. Cu e trabounan aki 
na Eagle Beach a completa e prome fase di e renobacion di 
nos playanan. Durante e aña aki trabounan lo sigui na otro 
Playanan y Patriminionan Natural y Historico; entre otro na 





Pa. 


un ocasion mas adelanta lo amplia mas riba dje. 'Berdad nos 
ta bringando contra e pandemia ainda, pero mes momento 
nos ta preparando pa Aruba post covid. Esaki riba su mes 
lo genera mas desaroyo economico y mas entrada,' Prome 
Minister a conclui. 

Prome Minister Evelyn Wever-Croes: 


2022 TA E ANA DI RECUPERACION DI TURISMO 
Di un glas bashi di 0% pa un glas mas di mita yen di 72% 


Aña 2022 ta e aña den cua nos lo bay mira desaroyonan nobo 
pa nos pais. E aña, na unda cu ta premira, pa loke ta trata nos 
turimso, cu nos lo bay yega na e nivel con nos tawata ta prome 
cu e pandemia. Pa nos turismo, nos ta mira aña 2022 come e 
aña di recuperacion. Nos a cera aña 2022 cu 1 % menos cu 
loke a premira. A cera e aña cu 72% di recuperacion mientras 
cu a premira cu lo cera e aña cu 73% di recuperacion. Esaki ta 
debi na Omicron y su efecto riba nos turismo. 


Prome Minister Evelyn Wever-Croes a duna di conoce cu ta 
premira den 2022 nos lo recupera mas ainda cu esey pa asina 
nos bisa cu satisfaccion cu turismo a recupera completamente 
den 2022. Banco Central a confirma esaki tambe, segun 
Prome Minister. Nan ta mira e desaroyo cu ta confirma cu nos 
ta recupera. Tambe pa loke ta trata crecemento economico, 
nan ta mira esaki hopi positivo pa pais Aruba. 


Prome Minister ta enfatisa esaki despues di a tuma nota cu e 
lider di oposicion, señor Mike Eman ta scoge pa mira e glas 
mita bashi. Ilustrando su mes na e dicho 'E glas ta mita yen 
of mita bashi?’, Prome Minister a remarca cu manera nos ta 
interpreta si e glas ta mita yen of mita bashi, nos ta mira tambe 
e situacion sea positivo of negativo. Ora cu bo ta wak un glas 
mita bashi, bo ta wak e negativo. Pero si bo ta wak e glas mita 
yen, bo ta wak e positivo. 


Cue ilustracion aki, Prome Minister a referi e momento cu Covid 
a dal nos pais, na unda cu nos mester a cera nos fronteranan. 
Aruba door di esaki a perde tur turismo. E glas cu tawata yen 
prome cu Covid, a baha full y a keda full bashi. Una bes cu e 
prome lunanan a pasa y a cuminsa bek, henter Aruba a uni 
y a traha hunto y hopi duro pa saca nos pais di e pandemia. 
Especialmente esnan cu ta traha den e sector di turismo, na 
hotel, restaurant y otro caminda cu ta bin den contact pa sirbi 
turistanan. Esaki a pone cu poco poco, nos turismo a cuminsa 
crece. 


Sinembargo, Prome Minister ta enfatisa, turismo no a yega 
ainda na e glas yen manera e tawata ta prome cu e pandemia. 
Pero si el a yega na mas di mita yen, esta 72% di loke cu e 
tawata. 


“Esaki ta un recuperacion den turismo cu 72%. Mi ta wak esaki 
hopi positivo y ta hopi gradici na tur esnan cu a logra esaki”, 
Prome Minister a remarca. 


Di otro banda, Prome Minister a indica, lider di oposicion 
señor Eman si a scoge pa mira e glas mita bashi y esaki ta di 
lamenta. Señor Eman ta scoge pa insulta y cherche hende riba 














e veld profesional y den turismo. E ta mira solamente e parti 
negativo. Mike Eman ta mira cu e glas tawata na 100% y cu a 
cera e aña cu 28% menos. 

“Pero nos tur sa, kico tur e pueblo aki a pasa aden. Ta solamente 
un hende cu no sa cu tawata tin un pandemia riba e isla aki y 
riba e mundo aki, por tin un mentalidad negativo asina. Nos a 
wak turismo na 100% bira te cero y di cero crece bek na 72%. 
Esaki ta danki na e esfuerso di cada ciudadano di nos pais. 


Ora un hende, manera Mike Eman, ta bisa cu di 100% el a bira 
28% menos, ta simplemente un hende cu no ta parce cu e ta 
biba riba e planeta aki of no ta worry riba loke e pueblo aki a 
pasa aden”, Prome Minister a expresa. 


Prome Minister ta di opinion tambe cu e actitud aki di señor 
Eman ta un falta grandi di respet contra tur nos profesionalnan, 
esnan cu ta labora den e sector di turismo, e sector di horeca. 
Esakinan ta personanan cu a core hopi riesgo, a sacrifica nan 
mes pa yuda pa turismo lanta bek y logra cu Aruba a cera aña 
cu un recuperacion di turismo di 72%. 


Finalmente Prome Minister ta encurasha cada ciudadano: “No 
preocupa cu esnan cu kier wak e glas mita bashi, 28% mas 
bashi. Pasobra esakinan ta hendenan cu solamente ta wak e 
negativo y problema y reto den cada situacion. 


Ban ta positivo y wak cu e glas ta mita yen. Turismo tin un 
recuperacion di 72%. Nos ta wak oportunidad y solucionnan. 
Laga nos tin un curason hopi gradici pa tur esnan cu a traha 
duro pa hiba nos turismo den recuperacion. Ban traha cu e 
mesun forsa, pa di berdad, manera ta proyecta, 2022 ta e aña 
di recuperacion di nos turismo”. 

REGUPERAGION DI NOS TURISMO 











DI UN GLAS BASHI DI 0% PA UN GLAS MAS DI MITA YEN DI 72% 


Ban ta positivo y wak cu e glasta mas di mita yen. 
Turismo tin un recuperacion di 72%. Nos ta wak oportunidad y 
solucionnan. Laga nostin un curason hopi gradici pa tur 
esnan cu atraha duro pa hiba nos turismo den recuperacion. 
Ban traha cu e mesun forsa, pa di berdad, manera ta proyecta, 
2022 ta e aña di recuperacion di nos turismo”. 

MINISTER XIOMARA MADURO 


Finansa y Cultura 








E ora lo mester cubri solamente e debe local y e deficit pa 
por ehecuta Presupuesto pa ana 2022 


Minister Maduro ta brinda informacion riba e necesidad 
financiero den Presupuesto 2022 pa Pais Aruba. E afia aki tin 
un necesidad financiero total di 1651 miyon florin di cual 1360 
miyon ta bay na servicio di debe, 110 miyon ta bay debe local 
y 291 miyon florin ta di e deficit presupuestario. Den e 1360 
miyon florin tin e suma di 904 miyon florin cu ta consisti di e 
fiansanan 'bulletlening' cu Aruba a haci cu Hulanda pa asina por 
a ehecuta y cubri gastonan di gobernacion di Presupuestonan 
di aña 2020 y 2021 y tambe pa por a brinda Subsidio di Salario 
den aña 2020 y 2021. Na april 2022, e 'bulletleningen' aki 
ta madura. Minister Maduro ta spera di por logra refinancia 
e debe aki di 904 miyon florin cu Hulanda. Si logra, e ora lo 
mester cubri solamente e debe local y e deficit pa por ehecuta 
Presupuesto pa aña 2022. 





Ya for di aña pasa a cuminsa negosha cu Hulanda pa asina por 
haya refinancia e debe aki haci pa Aruba por surpasa e efecto 
financiero y economico cu COVID19 a trece cune pa nos Pais. 
E negociacion mester a ser para, mirando cu mester a warda 
pa e Gobierno nobo di Hulanda forma. Awor cu e formacion ta 
tras di lomba, ta spera cu pronto lo por tin un decision pa por 
refinancia e debe aki di 904 miyon florin cu Hulanda. 





CIA 





Manera treci dilanti, e necesidad financiero pa 2022 ta consisti 
di debe internacional, debe cu Hulanda, debe local y e deficit 
presupuestario. Si logra yega na un acuerdo cu Hulanda pa 
refinancia e debe di 904 miyon florin, e ora lo mester busca 
fondo solamente pa e debe local y e deficit, ya cu e debe 


internacional ta cubri caba. Pa e ultimo aki Aruba a haya fondo 
for di Hulanda na september 2021. Pa financia e debe local 
lo acudi na e mercado di capital local manera a acorda cu 
Hulanda. E deficit lo mester wordo financia sea via sosten di 
likidez di Hulanda of busca riba e mercado di capital local. Ta 
trata di un suma total di 401 miyon florin cu lo mester busca pa 
por haya ehecuta Presupuesto 2022. 





BISTA RIBA Fi < 
NECESIDAD FINANCIERO 


NECESIDAD FINANCIERO TOTAL PA 2022 PRESUPUE 
TA 1651 MIYO! N PA CUBRI: 


1. Servicio di debe cu ta suma 1360 miyon florin 


Debe internacional 346 miyon 
Debe Hulanda pa COVID19 904 miyon E Goblemo di Aruba 
Debe local 110 miyon = 





2. Deficit di 291 miyon florin 


os 











BISTA RIBA 
CON TA CUBRI E NECESIDAD FINANCIERO DI 2022? 


Na september 2021, Hulanda a presta Aruba 523,1 
miyon florin pa por paga debe internacional den 
2021 (177,1 miyon) y 2022 (346 miyon). 


DEBE INTERNACIONAL 
346 MIYON FLORIN 


DEBE HULANDA PA COVIDI9 
904 MIYON FLORIN 


A cuminsa delibera cu Hulanda pa por refinancia 
e debe aki cu na april 2022 ta madura. 


DEBE LOCAL 
TIO MIYON FLORIN 


Conforme palabracion cu Hulanda, Aruba mester 
financia esaki riba mercado local. 
Fa ý Gobierno di Arut 
ga, : 
DEFICIT Sp 
291 MIYON FLORIN 


Sea via sosten di likidez di Hulanda of riba 
mercado local. 





Pues Gobierno mester busca 1305 miyon 
(debe NL + Debe Local + Deficit) 
pa porimplementa Presupuesto 2022. 











I DO 
Dichuebs 15 Januari 2022 un á 


TUR COMERCIANTE CHIKITO CU TIN 
KOR MESTER ENTREGA E DECLARACION 
DI AÑA 2021 


E comerciantenan chikito cu tin KOR tin e deber di entrega 





Valido pa comerciante cu tin 


e declaracion di aña 2021 no mas tarda cu dia 17 di januari empresa propio (eenmanszaak) 
2022. 

A : i No mester entrega e declaracion 
Pakico mester haci declaracion? di BBO/BAVP/BAZV tur luna 


Con pa haci declaracion? 


KOR No mester paga BBO/BAVP y 
BAZV tur luna 


Con mester yena e declaracion? 
i y . Kleineondernemersregelin 
Kico ta pasa si no entrega e declaracion anual? ii 
Mester entrega e declaracion di 
BBO/BAVP/BAZV un bes pa aña 
Haya contesta riba e preguntanan menciona aki: 


https://www.impuesto.aw/tur-comerciante-chikito-cu-tin- Na januari di e siguiente afia mester entrega e 
. 2 declaracion anual via e portal BO impuesto 
kor-mester-entrega-e-declaracion-anual-di-ana-2021/ 





Consulta www.impuesto.aw pa mas informacion di e condicionnan 


Pa mas informacion por yama 522 7437 of manda un e-mail na 1 


Departamento di Impuesto 


boi@impuesto.aw 








Departamento di Impuesto ta informa: 
NOS SERVICIO 
Orario di Servicio 


NA CLIENTE MFA Paradera y Savaneta: 8:00 - 12:00 | 1:00 - 3:00 
AWOR TA 
A AMOS D 
OFICINANAN NA -haya Informacion tocante areglo di pago. 
MFA PARADERA , 
Y MFA SAVANETA 


EN CONEXION 











DI MANTENCION 
NECESARIO NA | Mo 
NOS OFICINA | y - 
PRINCIPAL 





Departamento di Impuesto 

MINISTER ROCCO TJON 
Husticia y Asuntonan Social 


Pa percura cu INTERPOL por persigui criminalnan y nan 
pasonan rond di mundo, e ta importante pa mantene un 
relacion fuerte cu e diferente departamentonan di husticia y 
demas gruponan di interes, pa e parti di comparti informacion 
valioso y dialoga riba experticio den maneho di frontera. Control 
di frontera usando basenan di data di INTERPOL ta duna 
informacion den tempo real, permitiendo asina e detencion 
di e criminalnan na momento di control. Paisnan cu ta haci 
uso di e basenan di data aki di INTERPOL, tambe por usa e 
informacion aki pa examina nan basenan di data nacional. 


Iniciando den luna di November 2021, e sistema di maneho di 
frontera na Aruba a ser conecta cu e base di data nominal di 
INTERPOL, cu ta inclui “INTERPOL Red Notice”. Esaki ta un 
solicitud pa e departamentonan di husticia mundialmente pa 
localisa y provisionalmente detene e persona den cuestion, 
pendiente su extradicion of cualkier otro accion legal cu mester 
tuma luga. E tipo di solicitud di “INTERPOL Red Notice” ta 
wordo publica na e solicitud di e pais cu ta miembro y mester 
cumpli cu tur e rekisitonan di e constitucion y reglamentonan 
di INTERPOL. Esaki kiermen cu e “Red Notice” nota un orden 
internacional di detencion. Adicionalmente, no ta solamente 
e intercepcion di hende ta importante, pero tin cu duna 
importancia tambe na documentonan y paspoortnan cu ta 
perdi, cu den man di criminalnan internacional y teroristanan ta 
di balor inmenso. Nan ta haci uso di esakinan pa por traspasa 
fronternan sin wordo detecta. 


Den mannan robes, bo paspoort por ta un arma poderoso! 
Den diferente atakenan terorista durante e ultimo decadanan, 
e criminalnan a biaha internacionalmente usando paspoortnan 
falsifica y invalido pa sconde nan identidad. Un paspoort horta 
y/of perdi por causa cu; 

e Un fugitivo por scapa di husticia 

e Teroristanan internacional por biaha for di zona di conflicto 
e Rednan di traficacion humano por medio di transportacion 








=n 











entre frontera di e victimanan 

Den caso di a perde bo paspoort y nan use pa biaha, bo semper 
lo por bira victima di “identity theft”, unda cu bo paspoort lo por 
wordo usa pa actonan criminal, como por ehempel, habri un 
cuenta bancario y usa esaki den e proceso di labamento di 
placa. 


INTERPOL Aruba a lansa e proyecto “INTERPOL at the 
border” dia 1 di November 2021, unda a conecta Aruba cu e 
base di data nominal di INTERPOL Internacional y e “ SLTD 
Database” asina conectando cu nos base di data nacional di 
maneho di frontera. 


Den e mision di e lucha pa combati crimen entre frontera, por 
bisa cu a logra haya rond di 30 diferente “hit” durante e prome 
dos luna di proyecto “INTERPOL at the border”. E obhetivo 
principal di NCTVI ta pa mantene nos fronteranan sigur, por 
medio di introduccion di tecnologianan nobo como tambe 
facilitando e cooperacion entre e diferente agenciana cu ta 
forma parti di nos departementonan di husticia. 

Den e grafico, por mira e diferente “hit” cu a haya durante e 
ultimo dos luna, y kico nan ta. 

Inversion den bo mes 
Inversion den nos economia 
Inversion den nos pais 


Creando oportunidad pa tur ciudadano! 


Gobierno di Aruba | Aruba mester di nos tur! 
az 

ENDY CROES 


MINISTER ENDY CROES & MINISTER URSELL 


ARENDS A FELICITA SR. JAMES OCALIA 


En conexion cu e wega di kwartet na papiamento 





n 








Diaranson mainta Minister Endy Croes y colega Minister Ursell 
Arends tabata presente na SPO Brazil en conexcion cu entrega 
di wega di kwartet. 


Sr. James Ocalia ta creador di e wega di kwartet cu ta hiba 
como tema planta y cosecha. E idea a nace door cu sr. Ocalia 
cu ta docente y ta duna les di e materia aki ne scol el a ripara 
cu e kier traha algo cu e studiantenan por uza durante les pa 
stimulanan y pa nan siña mas di mata y berdura cu ta crece 
na Aruba. Kwartet ta un wega educativo na Papiamento, cu 
potret y colorido cu e studiantenan por siña hopi lihe. Despues 
dje presentacion y entrega oficial di e wega di kwartet e 
mandatarionan a haya e oportunidad pa hunga e wega aki cu 
alumnonan di e scol. 


Durante e bishita e mandatarionan a haya un rondleiding tambe 
di SPO Brazil door di director sr. Mark Thiel y sra. Ghislaidy 





| atan 

Genser - Angela pa mira con e scol ta organisa, oportunidad y 
beneficionan cu e scol ta brinda na e hobennan. 


E mandatario a expresa cu e scol ta bon hinca den otro e 
staf ta brinda e ayudo na e studiantenan pa brinda nan un 
oportunidad pa sigui den bida pa haya un trabou despues cu 
nan finalisa e scol. 


Minister Endy Croes ta felicita creador di e wega di kwartet 
sr. James Ocalia cu e bunita iniciativa como tambe ta gradici 
Fonds Kind en Handicap y Stichting Prins Bernhard Fonds 
Caribishe Gebied papa financia y realisa e proyecto aki pa 
asina tur scol basico y di SPO por haña un donacion dje wega 
di kwartet. Masha pabien cu e wega di kwartet nobo y nos 
ta orguyoso di e trabou cu nos hendenan ta haci pa cu nos 
studiantenan. 

Continuacion MINISTER ENDY CROES & MINISTER URSELL ARENDS.... 

Errol Nayci y Steven Hillenius di Storytellers Film & TV a haci un 
bishita di cortesia na Minister Plenipotenciario Guillfred Besaril. 
Meta di e bishita ta pa informa e mandatario di filmacionnan cu 
lo tuma lugar e aña aki na Aruba pa e pelicula “Sea State 9”. 
Como cu e storia ta tuma lugar den e mundo di defensa, e 
filmacionnan ta principalmente na Marinierskazerne Savaneta. 
Bernd Roelink, hefe di communicacion di Koninklijke Landmacht 
tambe tabata presente na e combersacion cu minister Besaril. 
Sr. Roelink a splica cu Ministerio di Defensa ta contribui na e 
produccion unicamente den brinda localidad pa e filmacionnan 
y material y arma pa e actornan. Alabes sr. Roelink a bisa cu e 
motibo cu Ministerio di Defensa ta duna sosten na e proyecto 
aki ta pasobra e pelicula ta mik riba hobennan y pesey e por 
tin efecto bou di hobennan pa pensa riba un carera profesional 
den ehercito. 


Sr. Nayci a splica cu lo tin filmacion na tres lugar, esta Curaçao, 
Saba y Aruba. E isla di Saba ta decor pa filmacion den selva, 


| 








mientras cu na Curagao y Aruba ta filma na base militar Parera 
y Marinierskazerne Savaneta. Ta planea pa haci filmacion na 
Aruba den e prome parti di luna di juli. E pelicula mes ta drey 
e prome kwartaal di 2023 den cinema y despues riba Netflix. 
Director di e pelicula ta Bobby Boermans, cu tambe tabata 
responsabel pa e serie di television “Hoogvliegers”. E proceso 
pa busca e elenco di actor y actriz nan ta andando y tambe e 
productornan lo haci uso di actor y actriz nan local. 


Minister Besaril a gradici e productornan di Storytellers Film & 
TV pa e informacion riba e proyecto aki y a bisa di ta contento 
cu e pelicula aki lo duna un bista di Reino Hulandes, e paisnan 
cu ta forma parti di Reino y e rol importante cu Defensa ta 
hunga na e parti Caribense di Reino Hulandes. E mandatario 
a bisa cu e tambe ta spera cu e pelicula por interesa hobennan 
Arubano pa sondea e posibilidad di un carera professional den 
ehercito di Reino Hulandes. 

Departamento di Salud Publico: 


UPDATE 13 DI JANUARI 2022 





Segun resumen di awe 699 persona a recupera y un total 
di 517 caso nobo di COVID-19 a keda registra di cual 106 
ta no-residente. E cifranan aki ta representa un “Positivity 
rate’ bou di nos residentenan di 62%. E cantidad di casonan 
activo di COVID-19 pa awe ta 2825 y cantidad di fayecidonan 
relaciona cu COVID-19 a aumenta na 184 forsa na famia di e 


averahe semanal di 634 caso pa dia y un averahe di 'positivity 
rate’ semanal di 63% pa dia. 


Actualmente na Aruba tin 42 persona interna cu of debi na 
COVID di cual den ICU tin 4 persona y riba piso general tin 38. 
Na Colombia tin actualmente 3 persona den ICU y ninguno (0) 


fayecidonan. Datos ta ilustra casonan nobo di COVID cu un riba piso general. 


13/1/202 2 RESIDENTE NO-RESIDENTE 

410 
3459 


3873 
4 


411 
2415 
23226 
25821 
180 


Positivo 


Vacuna 





HABITONAN PA KED 


VACUNA 


PA NOS POR 


DEN TEMPO DI - VVACUNACION 


uzo di aparatonan electronico! 


E uzo di celularnan y otro aparatonan electronico ta afecta momen- 
tonan, por ehempel, familiar manera come hunto na mesa: esaki por 
crea un “individualizacion" of "aislamento” hopi peligroso. E depen- 
dencia na e artefactonan aki por bira un adiccion mesun fuerte cu 
esun na alcohol of droga. E adiccion aki por crea un desekilibrio 
kimico den e celebro cu por genera trastornonan manera depresion, 
ansiedad, insomnio severo y impulsividad. Si e dependencia aki ta 
danino pa adulto, corda con perhudicial e por ta pa mucha. Limita y 
controla uzo di aparatonan electronico. Pa combati COVID-19 bo 
mester mantene bo salud y vacuna, ya cu ta comproba cu e vacuna tin 
un efectividad halto pa proteha bo y evita transmision. Ban uza tur e 
hermentnan cu nos tin pa caba cu e virus aki na nos isla! 

> AmiSÍ' 


un 


@ 


Uza tapa boca 
paden di tur luga 


Laba man 
frecuentemente 


Mantene 1.5M 
minimo di distancia 





RE Diahuebs 13 Januari 2022 

